Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: „(1) Az államháztartás pénzügyi információs rendszeréről, az államháztartás alrendszereinek tervezési, beszámolási és adatszolgáltatási kötelezettségéről, valamint a központi költségvetés végrehajtásával kapcsolatos egyes kérdésekről szóló, módosított 158/1995. (XII. 26.) Korm. rendelet (a továbbiakban: Korm. rendelet) 20. §-ának (3)—(4)
Paragraph Index: 548

13. § A rendelet 11. §-ának (1) bekezdése helyébe a következő rendelkezés lép: „(1) A Kincstár fiókja valamennyi számlatulajdonost a számlán történt terhelésről, illetve jóváírásról írásban vagy mágneses adathordozón összevont és tételes számlakivonattal értesíti. Számlakivonatot kell készíteni és azt a számlatulajdonos részére továbbítani minden olyan napon, amelyen a számlán terhelés vagy jóváírás történt. Az összevont számlakivonat tartalmazza a könyvelési nap dátumát, a számla tárgynapi nyitóegyenlegét, a számlán az összevont terhelt forgalmat, az összevont jóváírt forgalmat, a záróegyenleget, a forgalmi tételek darabszámát, valamint a kivonatsorszámot. A tételes számlakivonat a terhelési és jóváírási tételeket darabonkénti részletezésben tartalmazzák.”

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes